Lõplik hulk
Matemaatikas nimetatakse lõplikuks hulgaks hulka, mille puhul mõnd naturaalarvu (kaasa arvatud null) saab nimetada tema elementide arvuks. Nii näiteks on hulk S = { 4 , 6 , 2 , 8 } {\displaystyle S\,=\,\{4,6,2,8\}} lõplik hulk, mille elementide arv on 4. Tühihulgal definitsiooni järgi elemendid puuduvad, st 0 {\displaystyle 0} on selle elementide arv, sellepärast loetakse seda lõplikuks hulgaks. Lõpliku hulga S {\displaystyle S} võimsust | S | {\displaystyle |S|} samastatakse mõne naturaalarvuga. Näiteks kirjutatakse siis | S | = 4 {\displaystyle |S|=4} , et väljendada, et hulgal S {\displaystyle S} on 4 elementi. Hulka, mis ei ole lõplik, nimetatakse lõpmatuks hulgaks. Lõpliku hulga võib samaväärselt defineerida kui hulga, mis pole võrdvõimas ühegi oma pärisalamhulgaga (vt #Dedekindi definitsioon).